Max du Preez: Realpolitik vereis dat ons inspring | Netwerk24
KZN: Burgemeester, nog 2 wou speaker glo vermoor
Die burgemeester van die Endumeni-munisipaliteit in KwaZulu-Natal en twee van sy vermeende medepligtiges sal na verwagting Donderdag in die landdroshof in Estcourt verskyn.
Boer van Herbertsdale bly in aanhouding
Die saak teen 'n boer van Herbertsdale in die Mosselbaai-distrik wat na bewering ná 'n onderonsie 'n plaaswerker se huis met 'n trekker probeer sloop het terwyl daar mense in die huis was, is tot volgende maand uitgestel.
3 lyke in grot op plaas gevind
Die lyke van drie mans is Dinsdag en Woensdag diep in 'n grot op 'n plaas in Erasmia, suidwes van Pretoria gevind.
Wallaby geskors vir gebruik van kokaïne
Rugby Australië het Donderdag bevestig die Wallaby- en Reds-stut James Slipper is vir twee maande geskors nadat hy twee keer positief getoets het vir die gebruik van kokaïne.
SBW inspireer Clever se rofstoeidroom
Todd Clever, voormalige kaptein van die VSA, sê die All Black Sonny Bill Williams se tyd in die bokskryt dien as inspirasie met 'n loopbaan in rofstoei wat wink.
Ackers 'dwing g'n Leeu om SA te verlaat'
Vir Johan Ackermann is dit beslis nie 'n geval dat hy die hand wil byt wat hom gevoed het nie.
Die herroeping van Weense worsies en kouevleis van Tiger Brands se fabrieke het dié kosreus vanjaar reeds R365 miljoen gekos.
Trump mag nie kritici op Twitter blok
Pres. Donald Trump mag nie Twitter-gebruikers van sy profiel blok net omdat hulle van sy politieke siening verskil nie, het 'n regter in New York Woensdag beslis.
Die Gupta-verwante maatskappy Trillian Capital is betrek by nog 'n beweerde voorval van staatskaping – dié keer by die staat se streeklugdiens SA Express.
Kritici van AfriForum staan aan die linker- en verregse kante van die Afrikaanse gemeenskap en hou daarom nie 'n bedreiging vir dié organisasie in nie, skryf Kallie Kriel.
Reaksie op Ashwin wys wit ontkenning, onkunde
Die reaksie op die Ashwin Willemse-voorval ontbloot 'n klomp wit mense wat ná twee dekades van demokrasie steeds nie die skade van rassisme wil verstaan nie, skryf Christi van der Westhuizen.
Kapenaar se film na Sundance in Londen
'n Rouklaer van beroep is die fokus van 'n Kaapse rolprentmaker se wenfilm wat binnekort op die Londense Sundance-rolprentfees vertoon gaan word.
10 dramadebute op Vrystaat Kunstefees
Meer as tien drama-, komedie en musiekteaterproduksies debuteer op vanjaar se Vrystaat Kunstefees. Die fees word van 8 tot 14 Julie in Bloemfontein gehou.
'Star Wars', vroue se stryd tref silwerdoek
Die jongste aflewering in die ikoniese ruimtereeks Solo: A Star Wars Story open vandeesweek.
Dié potjieresepte kom uit VIA (DStv-kanaal 147) se supergewilde kosprogram Laat die potte prut. Die resepte hieronder is deur een van Laat die potte prut se wenspanne, Die Potrowers.
Max du Preez: Realpolitik vereis dat ons inspring
Deur Max du Preez 12 Januarie 2016 00:00
'n Obskure, afgetrede Engelse tannie van KwaZulu-Natal het eiehandig daarvoor gesorg dat elke Suid-Afrikaner met 'n bleek vel in die beskuldigdebank geplaas is. Die aanklag: rassisme. #WhiteSupremacy. Daar was 'n orgie op sosiale media wat elke wit mens ­voëlvry verklaar het; 'n heksejag waarin verskeie omstanders ook geteiken is.
Maar die nasionale histerie wat gevolg het op Penny Sparrow se vergelyking van swart mense met ape, was dalk nie net sleg vir ons land nie.
Een van die Twitter-celebrities wat hoofsaaklik op rassekwessies kommentaar lewer, Victor Dlamini, het gister getwiet: "Die lisensie vir rassisme is gekanselleer." Hy is reg. Rassisme gaan van nou af beslis gevolge vir die plegers daarvan hê.
Dit is 2016 – 26 jaar nadat FW de Klerk die dood van apartheid en die vrylating van Nelson Mandela aangekondig het. Hoe is dit moontlik dat ons ná al die jare nog nie wit rassistiese houdings en uitlatings tot 'n handvol wanaangepastes kon beperk nie?
Hoe is dit moontlik dat ons ná al die jare nog nie wit rassistiese houdings en uitlatings tot 'n handvol wanaangepastes kon beperk nie?
Wat my meer ontstel het as Sparrow se walglike uitlating, was die reaksie van baie wit mense op die reaksie wat dit ontlok het. Nie net kon hulle nie insien hoekom swart Suid-Afrikaners so diep beledig en gegrief voel nie, hulle het boonop probeer sê Sparrow se uitlating was nie erger as die "rassisme" van swart mense nie – en dan noem hulle swart ekonomiese bemagtiging, regstellende aksie en plaasmoorde as voorbeelde.
Ander, meer subtiel, het verklaar dat Sparrow se uitlating onsensitief is, maar dat sy die reg het om dit te maak. Nou sit nou die skoen aan die ander voet . . .
Wel, miskien hóórt al ons bleekvelle in die beskuldigdebank. Ons het toegelaat dat die kanker van rassevooroordeel, blatant en subtiel, aanhou groei nadat ons 'n demokrasie geword het. Ons het dit in ons eie geledere geduld. Die haters het ons geïntimideer met hul aanklagte van politieke korrektheid en gatkruipery.
Ons het nie die pakt wat ons in 1994 met ons Grondwet saam met alle ander Suid-Afrikaners gemaak het, eerbiedig nie.
Die woeste storms rondom rassisme was ook 'n katarsis vir baie swart mense om 'n slag skerp en in die openbaar daarop te reageer – en in baie gevalle beledigings terug te gooi. Ons moet dit probeer verstaan. Waar ons nou in die beskuldigdebank staan, moet ons ernstige introspeksie doen. Ons moet opstaan en verantwoordelikheid neem, sonder voorbehoude en verskonings en verduidelikings.
Ons moet deeglik besef dat ons by 'n keerpunt staan en dat ons toekoms ernstig beïnvloed gaan word deur na watter kant die water gaan afloop. Om rassisme in eie geledere uit te roei, is net die begin.
Julius Malema het Sondag gevra: "Hoekom is dit dat wit mense so maklik met walging na ons kyk en ons menswees ondermyn? Die antwoord lê in die strukturele organisering van swart lewens, die materiële toestande waaraan swart mense onderwerp word."
Hopeloos oorvereenvoudig soos Malema graag doen, maar nie sonder 'n greintjie ongemaklike waarheid nie. En ons kan maklik (en nie sonder rede nie) die vinger na 'n onbeholpe ANC-regering wys, maar realpolitik eis dat ons self inspring en die struktuur van ons samelewing help verander; dat ons die "ekonomiese bevryding" van die swart meerderheid help bevorder en ongelykheid help aftakel. Dit is nie net reg nie, dit is in ons eie belang.
Intussen moet ons waak teen die tirannie van sosiale media en, sonder om apologeties jeens rassiste oor te kom, wal gooi dat vrye spraak nie 'n slagoffer word nie. Ons durf nie toelaat dat populiste en opportuniste ons oordonder nie.